Ak sa postavíte v Devínskej Novej Vsi na kopec Sandberg, máte ho ako na dlani a v posledných rokoch sa k nemu môžete dostať nielen dokola cez Hainburg, ale aj cyklistickým mostom ponad rieku Moravu.
Možno ani netušíte, že zámok patrí k tým najväčším barokovým komplexom v Európe, že jednou z jeho majiteliek bola aj Mária Terézia, že cez vojnu v ňom sídlil nemecký Wehrmacht a po vojne, a to až do roku1955, Červená armáda.
Od roku 2006 je po rekonštrukcii znova v plnej kráse a čo je pre nás v tejto chvíli najdôležitejšie, konajú sa tu Vianočné trhy. Iné ako v Bratislave, Viedni, či Budapešti. Nemáte chuť na ne zavítať spolu s nami?